ભારત સરકાર દ્વારા વર્ષ 2018-19થી સમગ્ર શિક્ષા અભિયાન અમલમાં મુકવામા આવ્યું છે. સર્વ શિક્ષા અભિયાન રાષ્ટ્રીય માધ્યમિક શિક્ષા અભિયાન અને ટીચર એજ્યુકેશન એમ ત્રણે યોજનાને સંકલિત રીતે સમગ્ર શિક્ષા અભિયાન અંતર્ગત અમલીકૃત કરવામાં આવનારા છે. જેના માટે એમ.એચ.આર.ડી. ન્યુ દિલ્હી દ્વારા સૂચના અપાઈ છે. આ યોજનામાં પ્રિપ્રાયમરી એટલે કે ધો. 1થી લઈ ધો. 12 સુધીની કામગીરી કરવામાં આવશે. હાલમાં સીઆરસીઓને માત્ર પ્રાથમિક વિભાગની જ કામગીરી સોંપાતી હતી. હવેથી નવી રચના બાદ ધો. 1થી 12 સુધીની કામગીરી સોંપાશે.